38α. ΒΑΣΙΛΙΚΟΝ ΔΙΑΤΑΓΜΑ της 16 Απρ./4 Μαΐου 1957 Περί συστάσεως και συνθέσεως της υπό του άρθρ. 15 του Νόμ. 3200/1955 προβλεπομένης Επιτροπής προς γνωμοδότησιν επί θεμάτων αρμοδιότητος Υπουργείου Οικονομικών (Γενικής Διευθύνσεως Δημοσίου Λογιστικού). Έχοντες υπ' όψιν: α)Τας διατάξεις του άρθρ. 15 παρ. 1 του υπ' αριθ. 3200/1955 Νόμου "περί διοικητικής αποκεντρώσεως". β)Τας διατάξεις του άρθρ. 14 του Ν.Δ/τος υπ' αριθ. 3260/56 "περί τροποποιήσεως και συμπληρώσεως των διατάξεων "περί διοικητικής αποκεντρώσεως". γ)Τας διατάξεις του άρθρου μόνου (περίπτ. 8) του από 28 Ιουνίου 1955 Β.Δ/τος "περί εξαιρέσεως από της, κατά την παρ. 1 του άρθρ. 1 του υπ' αριθ. 3200/1955 Νόμου αρμοδιότητος των Νομαρχών αντικειμένων τινών αρμοδιότητος του Υπουργείου Οικονομικών". δ)Τας διατάξεις του άρθρ. 1 (περιπτ. 2, 3, και 5) του από 23 Νοεμβρίου 1956 Β.Δ/τος "περί επεκτάσεως των αρμοδιοτήτων του Νομάρχου επί θεμάτων αρμοδιότητος του Υπουργείου Οικονομικών". ε)Τας υπ' αριθ. 637/1956 και 647/1956 γνωμοδοτήσεις του Συμβουλίου της Επικρατείας, προτάσει των Ημετέρων επί του Συντονισμού, Οικονομικών και Εσωτερικών Υπουργών απεφασίσαμεν και διατάσσομεν: Άρθρον μόνον.-1.Παρ' εκάστη Νομαρχία συνιστάται Επιτροπή προς γνωμοδότησιν ή απόφασιν: Α)Δια την συμφώνως τω άρθρ. 9 παρ. 1 του Νόμ. 2097/52, τω άρθρ. 8 παρ. 2 του Νόμ. 2858/1954, τω άρθρ. 9 παρ. 2 του Νόμ. 3213/1954 πέραν των νομίμων προθεσμιών διευκόλυνσιν τμηματικής καταβολής ή αναστολής πληρωμής των παρά τοις Δημοσίοις Ταμείοις ή Τελωνείοις βεβαιωμένων εσόδων του Δημοσίου ως και δια την αναστολήν επισπευδομένης αναγκαστικής εκτελέσεως, δι' οφειλάς προς το Δημόσιον μέχρι βασικού ποσού, δι' ο κατά τας εκάστοτε ισχυούσας διατάξεις αρμόδιοι είναι οι Νομάρχαι. Β)Δια την συμφώνως τω άρθρ. 4 παρ. 2 και 3 του Νόμ. 2858/1954 αύξησιν των υπό των Οικονομικών Εφόρων οριζομένων δόσεων καταβολής του φόρου κληρονομίας, δωρεάς και προικός ως και δια τον περιορισμόν του αριθμού των εκάστοτε υπολειπομένων καταβλητέων εξαμηνιαίων δόσεων μέχρι βασικού ποσού δι' ο κατά τας εκάστοτε ισχυούσας διατάξεις αρμόδιοι είναι οι Νομάρχαι. Γ)Δια την συμφώνως τω άρθρ. 3 παρ. 3 του Ν.Δ. 3079/1954 αποδοχήν μεταβιβάσεως εις το Δημόσιον κληρονομιαίων ακινήτων προς εξόφλησιν φόρων του κληρονομουμένου. Δ)Δια την συμφώνως τω άρθρ. 20 του Νόμ. 5940/53 άρθρ. 4 Α.Ν. 66/1945, 1062/1947 Πράξει του Υπουργικού Συμβουλίου και άρθρ. 2 του Νόμ. 2252/1952 δίωξιν των εκπροσώπων Ανωνύμων Εταιρειών ως και δια την έγκρισιν εισπράξεως δια προσωπικής κρατήσεως των οφειλετών προς Νομικά πρόσωπα ων η είσπραξις των εσόδων ενεργείται παρά των Δημοσίων Ταμείων και δι' οφειλάς δι' αμφοτέρας τας περιπτώσεις ποσού, δι' ο κατά τας εκάστοτε ισχυούσας διατάξεις αρμόδιοι είναι οι Νομάρχαι δια την παροχήν διευκολύνσεων τμηματικής καταβολής. Ε)Δια την συμφώνως τω άρθρ. 2 του υπ' αριθ. 2097/1952 Νόμου, τω άρθρ. 9 του Νόμ. 2240/1952, τω άρθρ. 3 του Ν.Δ. 2707/1953 ως αυθεντικώς ηρμηνεύθη, δια της παρ. 8 του άρθρ. 8 του Νόμ. 2858/1954 διαγραφήν εν όλω ή εν μέρει χρεών εν γένει προς το Δημόσιον μέχρι βασικού ποσού, δι' ο κατά τας εκάστοτε ισχυούσας διατάξεις αρμόδιοι είναι οι Νομάρχαι. ΣΤ)Δια την συμφώνως τω άρθρ. 2 παρ. 1 του Ν.Δ. 3079/1954 απαλλαγήν εν όλω ή εν μέρει εκ προσαυξήσεων εκπροθέσμου καταβολής οφειλετών του Δημοσίου καταστάντων υπερημέρων ουχί υπαιτιότητι αυτών, μέχρι ποσού, δι' ο κατά τας εκάστοτε ισχυούσας διατάξεις αρμόδιοι είναι οι Νομάρχαι. Ζ)Δια την συμφώνως τω άρθρ. 5 του Νόμ. 2858/1954 επαναβεβαίωσιν διαγραφέντων υπό του Νομάρχου εσόδων τινών του Δημοσίου. Η)Επί παντός ετέρου αντικειμένου όπερ δια νεωτέρας διατάξεως ήθελεν υπαχθή εις την αρμοδιότητα των Επιτροπών του άρθρ. 17 του Νόμ. 5940/33 και Α.Ν. 1845/51. 2.Η ανωτέρω Επιτροπή συντίθεται: α)Εκ του Προέδρου των Πρωτοδικών, ως Προέδρου, αναπληρουμένου εν περιπτώσει κωλύματος ή απουσίας υπό Πρωτοδίκου παρ' αυτού οριζομένου. β)Του Προϊσταμένου της Υπηρεσίας Δημοσίου Λογιστικού της Νομαρχίας. γ)Του κατά βαθμόν ανωτέρου ή του αρχαιοτέρου επί ισοβάθμων εκ των εν τη έδρα του Νομού υπηρετούντων Οικονομικών Εφόρων. δ)Του Προϊσταμένου της αρμοδίας καθ' ύλην περιφερειακής υπηρεσίας εφ' όσον εν τη έδρα του Νομού υπάρχει τοιαύτη και εισάγεται εις την Επιτροπήν θέμα αφορών ταύτην. 3.Καθήκοντα Εισηγητού άνευ ψήφου της Επιτροπής εκτελεί Ταμιακός υπάλληλος επί βαθμώ τουλάχιστον 6ω οριζόμενος μετά του αναπληρωτού του υπό του Νομάρχου. Εν περιπτώσει καθ' ην δεν υπηρετεί Ταμιακός επί 6ω βαθμώ τα καθήκοντα του Εισηγητού ανατίθενται, κατά τον αυτόν τρόπον, εις ισόβαθμον Εφοριακόν υπάλληλον. 4.Καθήκοντα Γραμματέως της Επιτροπής εκτελεί Δημόσιος υπάλληλος οριζόμενος μετά του αναπληρωτού του υπό του Νομάρχου. 5.Οι αναπληρωταί των υπ' αριθ. β', γ' και δ' μελών ορίζονται υπό του Νομάρχου. (Αντί της σελ. 212,101) Σελ. 212,101(α) Τεύχος 459 - Σελ. 3 Κώδικας περί Εισπράξεως Δημοσίων Εσόδων 25.Γ.β.38α 6.Η Επιτροπή συνέρχεται εν τη Νομαρχία εις χρόνον οριζόμενον υπό του Προέδρου αυτής ευρίσκεται δ' εν απαρτία παρόντων απάντων των μελών της. Αι αποφάσεις αυτής δι' ας συντάσσονται πρακτικά υπογραφόμενα υπό του Προέδρου και του Γραμματέως, λαμβάνονται κατά πλειοψηφίαν. Δι' ας υποθέσεις συμμετέχει ως τέταρτον μέλος ο Προϊστάμενος της αρμοδίας καθ' ύλην περιφερειακής υπηρεσίας εν περιπτώσει ισοψηφίας επικρατεί η ψήφος του Προέδρου. 7.Αι αιτήσεις των ενδιαφερομένων εισάγονται εις την Επιτροπήν εφ' όσον υποβάλλονται δι' αναφοράς του Εφόρου ή του Διευθυντού του Ταμείου ή Τελωνείου εις ο είναι βεβαιωμένον το έσοδον. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται μετά ένα μήνα από της δημοσιεύσεώς του. Η ανωτέρω επιτροπή διετηρήθη με την αυτήν σύνθεσιν δια του άρθρ. 32 Β.Δ. 862/1960, παρ. 1 Β.Δ. 425/1961 (Βλ. τόμ. 25 σελ. 38,18) και της υπ' αριθ. Δ. 6741/1967 αποφ. Αντιπροέδρου Κυβερνήσεως και Υπ. Οικον. (τόμ. 24 σελ. 58,14). Δια του Β.Δ. 388 της 3/26 Ιουν. 1972 (ΦΕΚ Α' 94) ωρίσθη, ότι προκειμένου περί οφειλών προς το Δημόσιον βασικού ποσού μέχρι 100.000 δραχ., δεν απαιτείται η γνωμοδότησις της ανωτέρω επιτροπής, δια την υπό των Νομαρχών άσκησιν της αρμοδιότητος αυτών προς παροχήν διευκολύνσεως καταβολής χρεών προς το Δημόσιον ή αναστολήν της υπό των Διευθυντών Ταμείων ή Τελωνείων επισπευδομένης αναγκαστικής εκτελέσεως ή προσωπικής κρατήσεως. Σελ. 212,102(α) Τεύχος 459 - Σελ. 4 25.Γ.β.38α Κώδικας περί Εισπράξεως Δημοσίων Εσόδων